**COMUNICAT DE PRESĂ**

referitor la Campania Naţională de supraveghere a pieţei produselor industriale din domeniul de competenţă al Inspecţiei Muncii, conform Programului sectorial pentru anul 2022 – Trimestrul II, coordonat de către Comisia Europeană

Campania Naţională de supraveghere a pieţei produselor industriale din domeniul de competenţă al Inspecţiei Muncii, campania nr. 4 din Programul Cadrul al Inspecţiei Muncii pe anul 2022, a continuat şi pe parcursul trimestrului II al anului în curs.

Obiectivul campaniei constă în verificarea implementării de către producători, importatori şi distribuitori, a prevederilor actelor normative cu privire la introducerea pe piaţă, prin care s-au transpus directivele europene:

* HG 409/2016 ce transpune Directiva 2014/35/UE privind echipamentele electrice de joasă tensiune;
* Regulamentul UE 2016/425 privind echipamentele individuale de protecţie și HG 305/2017;
* HG 1029/2008 privind condiţiile introducerii pe piaţă a maşinilor ce transpune Directiva 2006/42/CE;
* HG 245/2016 ce transpune Directiva 2014/34/UE privind echipamentele utilizate în atmosfere potenţial explozive;
* HG 197/2016 ce transpune Directiva 2014/28/UE privind explozibili pentru uz civil;
* HG 1756/2006 ce transpune Directiva 2000/14/CE privind reducerea emisiilor de zgomot în afara clădirilor;
* Regulamentul UE 2016/1628 privind cerințele și omologarea de tip pentru motoarele cu ardere internă pentru echipamente mobile fără destinație rutieră şi HG nr. 467/2018;
* H.G. nr. 1102/2014 ce transpune <LLNK 832007L0023 20>Directiva 2013/29/CE privind articolele pirotehnice.

În vizitele de îndrumare şi control efectuate, inspectorii de muncă cu atribuţii de supraveghere a pieţii au urmărit conştientizarea şi verificarea producătorilor, importatorilor şi distribuitorilor implicaţi, asupra necesităţii cunoaşterii şi respectării actelor normative prin care s-au transpus directivele europene referitoare la introducerea pe piaţă a produselor.

Aşa cum a fost prevăzut în Metodologia campaniei transmisă de Inspecţia Muncii, principalele grupe de produse incluse în programul de control pentru trimestrul II al anului 2022 au fost: echipamente individuale de protecție (mănuși, măști, combinezoane), ventilatoare electrice utilizate în mediu ATEX, malaxoare pentru beton sau mortar (betoniere) şi explozivi de uz civil.

Pe parcursul trimestrului II 2022, s-au efectuat 18 vizite de inspecţie la producători, importatori şi distribuitori de produse acoperite de cele 8 acte normative sectoriale din domeniul de competenţă al Inspecţiei Muncii mai sus menţionate şi au fost evidenţiate în baza de date la nivel naţional 142 produse.

Activităţile de conştientizare au constat din sesiuni de informare la un număr de 16 agenți economici, în care a avut loc prezentarea de către inspectorii de muncă a unui material ce cuprinde informaţii de interes actual pentru cei implicaţi şi discuţii pe marginea acestuia.

.